- Ion Crăciunescu reclamă un penalty neacordat în meciul Universitatea Craiova – Rapid
- Faza "litigioasă" s-a petrecut în minutul 20 al meciului
Ion Crăciunescu reclamă un penalty neacordat în meciul Universitatea Craiova – Rapid! În minutul 20 al întâlnirii, Krasniqi a avut un duel în careu cu Screciu.
Krasniqi nu a reuşit să finalizeze acţiunea, deşi scăpase periculos spre poartă. Chiar dacă a părut un umăr la umăr, Crăciunescu susţine că ar fi trebuit dictată lovitură de la 11 metri.
Ion Crăciunescu reclamă un penalty neacordat în meciul Universitatea Craiova – Rapid! Faza ignorată de centralul derby-ului
"Nu mi se pare o luptă corp la corp. Screciu este în spatele lui, iar cu brațul îl dezechilibrează și îl împinge.
(n.r: Trebuia penalty?) Păi, dacă îl împinge?! La braț, în partea de sus, și la picioare", a declarat Ion Crăciunescu pentru digisport.ro.
Universitatea Craiova a deschis scorul în minutul 30, prin Alexandru Mitriţă, după două ocazii ale rapidiştilor.
Ulterior, în minutul 49, Hromada avea să restabilească egalitatea, după un assist de senzaţie al lui Krasniqi.
Universitatea Craiova – Rapid
CSU Craiova (4-3-3): L. Popescu – Vlădoiu, Screciu, Maldonado, Bancu (cpt.) – Al. Crețu, Mateiu, Houri – Baiaram, Markovic, Mitriță
Rezerve: M. Goga – Soiri, Badelj, Zajkov, Raul Silva, Kozulj, Mekvabishvili, Danciu, Bană, Cîmpanu, Blesa, A. Ivan
Antrenor: Ivaylo Petev
Rapid (4-3-3): Aioani – Braun, I. Cristea, Iacob (cpt.), Bădescu – Hromada, Hasani, Oaidă – Krasniqi, Rrahmani, Petrila
Rezerve: Drăghia – Borza, Săpunaru, Dr. Grigore, Djokovic, Al. Albu, Bamgboye, El Sawy, Papeau, Cîrjan, Burmaz
Antrenor: Cristiano Bergodi
Cristiano Bergodi, mesaj despre lupta la titlu
Cristiano Bergodi a auzit ce a spus Gigi Becali şi a venit cu replica. După ce patronul de la FCSB a declarat că va sărbători cu un mare foc de artificii titlul echipei sale, după al cincilea meci din play-off, antrenorul Rapidului a transmis că acesta se grăbeşte să facă astfel de afirmaţii.
Cristiano Bergodi l-a sfătuit pe Gigi Becali să nu se mai grăbească spunând că va sărbători titlul FCSB-ului, încă din etapa a cincea a play-off-ului. Antrenorul celor de la Rapid a declarat că îl amuză afirmaţiile patronului roş-albaştrilor.
De asemenea, Bergodi a transmis faptul că Rapid se va lupta pentru primul loc atât cu FCSB, cât şi cu CFR Cluj şi Universitatea Craiova.
"Domnul Becali se grăbeşte puţin, zic eu. E simpatic cu chestia asta cu artificiile. La început spusese că vor fi după al treilea meci din play-off, acum după al cincilea. Eu cred că se grăbeşte. Dumnealui e şi personajul care uneori spune lucruri aşa, ne distrăm, ne amuzăm şi poate spune ce vrea. Noi în continuare luptăm cu ei, cu CFR şi cu Craiova, avem un meci foarte dificil", a declarat Cristiano Bergodi, la conferinţa de presă.
Cristi Săpunaru, rezervă în Universitatea Craiova – Rapid! Mihai Rotaru nu a ascultat de sfatul lui Gigi Becali
Cristi Săpunaru a fost rezervă în Universitatea Craiova – Rapid. Surpriză uriaşă în echipa lui Cristiano Bergodi. Italianul a mizat pe Iacob şi Iulian Cristea în apărare.
De cealaltă parte, Mihai Rotaru nu a ascultat de sfaturile lui Gigi Becali de a-i folosi pe Alexandru Creţu şi Vladimir Screciu în linia de mijloc. Screciu a fost folosit în apărare de Ivaylo Petev.
"Eu cred că dacă echipa aia e făcută bine, nu îi poate bate nimeni. Dacă ei joacă cum trebuie să joace, cu Screciu şi cu Creţu la mijloc… Ivan e fotbalist, cum să-l ţii pe bancă. Ivan, Mitriţă, Baiaram în dreapta… şi Markovic atacant, nu văd cine poate să îi bată. Îi spulberă pe feroviari, dar să vedem dacă joacă aşa. Bine, n-au fundaş dreapta şi nu au fundaş central. Ce să faci cu Căpăţână?
Ei puteau pune probleme, dar e prea mare diferenţa. Ştiţi că mie de ei îmi era frică, dar acum e prea mare diferenţa. Sunt 8 puncte înjumătăţite, nu mai au cum. Dacă era să fie la 5 puncte înjumătăţite, cu ei era o problemă pentru că au jucători valoroşi. Dar dacă jucătorii ăia nu îi aşezi bine şi joci cu Screciu fundaş central… ce să mai?! Eu îi învăţ ca să poată să îi bată pe feroviari, altfel nu le spuneam secretul", declara Gigi Becali.